участници
в конференцията ще вземат участие български и чуждестранни експерти, професионалисти, изследователи и регулатори, свързани с ядрената област. културата на безопасност е отражение на културата на индивида. какви са водещите елементи, които биха могли да повлияят върху нивото на културата на безопасност и как трябва да приспособим образователната политика - тези теми бихме искали да подчертаем. образователната политика е ключов елемент в изграждането на обществена ангажираност и приемането на ядрени приложения, включително за производство на енергия. считаме, че конферентната среда ще спомогне за създаването и ангажирането на повече млади специалисти в областта на ядреното инженерство, наука и техните приложения.
конференцията ще предостави на академичните и индустриалните експерти общ форум за представяне и обсъждане на новините и въпросите, свързани с ядрената технология и ядрените приложения. конференцията "ядрената енергия за хората" има за цел също така да обедини експерти по ядрени изследвания, да представи резултатите и да повиши интереса на широката общественост към постиженията и използванията на ядрената наука и технологии.

особено внимание ще бъде отделено на културата на безопасност в ядрената енергетика и свързаните с нея въпроси - образование в култура на безопасност, прилагане на знания и умения за култура на безопасност, самооценка и политика за подобряване на културата на безопасност. очаква се експертите на аец "козлодуй" да представят опита си в самооценката на персонала, както и новите курсове и подходи, очертани от международния проект по "хоризонт 2020" corona ii.